Diari Oficial de la Generalitat Valenciana


Sumari del DOGV 2187, del 18-01-1994 (1994/830276)

ORDRE de 3 de gener de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat i externat en els centres d'Ensenyaments Mitjans del Complex Educatiu de Cheste per al curs 1994-95.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/01/03/(1)/dof/vci/html**

### Dades del document

Número de DOGV
:   2187

Data del DOGV
:   18-01-1994

Secció del DOGV
:   DISPOSICIONS GENERALS

Número del document
:   1994/830276


Data del document
:   03-01-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 3 de gener de 1994, de la Conselleria d'Educació i Ciència, per la qual es fa pública la convocatòria de llocs escolars en règim d'internat i externat en els centres d'Ensenyaments Mitjans del Complex Educatiu de Cheste per al curs 1994-95. [94/0200]  
Els centres d'ensenyaments mitjans del Complex Educatiu de Cheste, com la resta de centres públics de la Comunitat Valenciana, es regulen per les normes d'escolarització i els procediments que estableix el Decret 11/1986, de 10 de febrer, del Consell de la Generalitat Valenciana (DOGV 17.03.86) i per les disposicions que el despleguen, específicament l'Ordre de 15 de març de 1988, de la Conselleria de Cultura, Educació i Ciència (DOGV 15.04.88).  
El Complex Educatiu de Cheste presenta la singularitat d'estar dotat de residència i altres serveis complementaris, que fan possible atendre els alumnes d'ensenyaments mitjans de zones geogràfiques que presenten dificultats d'escolarització en aquests estudis.  
Per tant, en compliment de l'article 66, punt 2 de la Llei Orgànica 1/1990, de 3 d'octubre, d'Ordenació General del Sistema Educatiu, es convoquen els llocs escolars vacants en els centres d'ensenyaments mitjans del Complex Educatiu de Cheste per al curs 1994-95.  
Per tot això, fent ús de les atribucions que m'han estat conferides per l'article 35 de la Llei de Govern Valencià,  
ORDENE  
I. Convocatòria  
Primer  
Es convoquen llocs escolars en règim d'internat i externat en els centres d'ensenyaments mitjans del Complex Educatiu de Cheste per als estudis següents:  
\* Formació Professional de Primer Grau en les branques de:  
- Automoció Prof. Mecànica de l'Auto-  
 mòbil  
- Delineació Prof. Delineació  
- Electricitat i electrònica Prof. Electricitat  
- Electricitat i electrònica Prof. Electrònica  
- Administrativa i comercial Prof. Administrativa  
- Sanitària Prof. Auxiliar de Clínica  
\* Formació Professional de segon grau en les branques de:  
- Electricitat i Electrònica: especialista en instal·lacions i línies elèctriques.  
- Electricitat i electrònica: especialista en electrònica industrial.  
- Automoció: especialista en mecànica i electricitat de l'automòbil.  
- Delineació: especialista en edificis i obres i delineacióindustrial.  
- Sanitària: especialista en laboratori.  
- Administrativa i comercial: especialista en informàtica de gestió.  
- Administrativa i Comercial: especialitat administrativa   
\* Batxillerat Unificat Polivalent (1r, 2n i 3r curs)  
\* Curs d'Orientació Universitària.  
\* Curs d'Accés (FP2 Règim general).  
El nombre de llocs i la seua distribució per cursos, nivells i graus es correspondrà amb les vacants que es produesquen per al curs 1994-95.  
II. Requisits dels sol·licitants  
Segon  
L'alumnat que sol·licite un lloc escolar en el Complex Educatiu de Cheste haurà de complir les condicions acadèmiques i els requisits d'edat previstos en la legislació vigent per al curs, nivell o grau per al qual sol·licita plaça, a més a més dels requisits següents:  
a) Per a obtenir la condició d'alumnes interns:   
- Residir en una localitat de la Comunitat Valenciana que diste més de 30 km del Complex Educatiu de Cheste, on no hi haja cap centre finançat amb fons públics que impartesca el curs, nivell o grau que ha de cursar l'alumne, i que l'alumne no puga ser escolaritzat en cap altre centre d'aquestes característiques pròxim al seu domicili.  
b) Per a obtenir la condició d'alumnes externs:  
- Residir en una localitat de la Comunitat Valenciana que no dispose de cap centre finançat amb fons públics que impartesca els estudis sol·licitats i no poder, alhora, cursar els esmentats estudis en un centre finançat amb fons públics ubicat en una localitat pròxima, pel fet que els mitjans de comunicació de la zona no hi permeten l'accés diari amb facilitat i que puguen desplaçar-se diàriament al Complex Educatiu de Cheste mitjançant les rutes de transport que s'establiran a l'efecte o pels propis mitjans.  
Tercer  
Respecte del punt anterior, les dificultats d'accés a un centre finançat amb fons públics en una localitat pròxima al lloc de residència de l'alumne hauran de ser valorades per la comissió qualificadora a què es refereix el punt 11 d'aquesta ordre, d'acord amb la inexistència o situació precària dels mitjans de comunicació existents en el moment de la publicació d'aquesta convocatòria.  
Quart  
Podrà adjudicar-se plaça escolar d'internat o externat en el Complex Educatiu de Cheste a aquells alumnes que presenten una problemàtica sòcio-familiar excepcional o siguen proposats com a esportistes d'èlite per la Conselleria de Cultura encara que no complesquen les circumstàncies assenyalades en el punt 2n, tret de les acadèmiques i d'edat. Aquestes situacions hauran d'estar convenientment documentades i seran valorades per la comissió qualificadora esmentada en el punt 11 d'aquesta ordre.  
Cinquè  
No podran obtenir lloc escolar en aquesta convocatòria:  
- Els alumnes que hagen de repetir un curs escolar.  
- Les persones que estiguen en possessió de la titulació de tècnic especialista en Formació Professional i que sol·liciten una altra branca de Formació Professional.  
- Els alumnes que hagen cursat el COU.  
III. Selecció dels aspirants  
Sisè  
Si el nombre de sol·licitants ultrapassa la capacitat d'alumnes del Complex Educatiu de Cheste, es realitzarà una selecció d'acord amb la puntuació sòcio-econòmica que resulte de l'aplicació dels criteris fixats en l'apartat A del barem que s'adjunta com a annex. El nombre d'alumnes admesos no podrà superar el nombre de places vacants.  
En el cas d'empat en la puntuació sòcio-econòmica, aquest es resoldrà amb la valoració del millor rendiment acadèmic, tal com estableix l'apartat B del barem que figura en l'annex. Si encara persistirà l'empat, aquest es resoldrà en favor de l'alumne que tinga més puntuació en l'apartat 3 dels criteris de valoració sòcio-econòmica que figuren en l'annex.  
Els alumnes seleccionats per a llocs escolars en els centres del Complex Educatiu de Cheste podran obtenir gratuïtament els serveis de residència, transport i menjador, d'acord amb els horaris lectius d'aquells i sempre que complesquen els requisits que s'indiquen a continuació:  
1. Per a alumnes externs.  
a) Quan la renda familiar anual disponible dels alumnesseleccionats es trobe dins dels mòduls que més avall s'assenyalen, aquests gaudiran dels serveis gratuïts de transport i menjador.  
Per a tota la convocatòria es considerarà renda familiar anual disponible la suma de les bases liquidables regulars de la declaració de la renda de l'exercici 1992 de tots els membres de la unitat familiar, més els ingressos exempts de l'Impost sobre la Renda de les Persones Físiques dels quals es computarà l'import íntegre.  
Per a aquesta convocatòria es considerarà unitat familiar la formada pels cònjuges i els fills menors de 18 anys, així com els majors d'aquesta edat i menors de 26 anys que hi convisquen i que no perceben cap tipus d'ingressos.  
Mòduls  
Famílies d'1 membre computable, fins a 770.000 PTA  
 " 2 membres computables, fins a 1.275.000 "  
 " 3 " " " 1.720.000 "  
 " 4 " " " 2.120.000 "  
 " 5 " " " 2.375.000 "  
 " 6 " " " 2.620.000 "  
 " 7 " " " 2.855.000 "  
 " 8 " " " 3.085.000 "   
A partir del vuitè membre, s'hauran d'afegir-hi 250.000 PTA per cada nou membre computable.  
b) Aquells sol·licitants que superen els anteriors mòdulsd'ingressos anuals per membres de família, hauran de pagar les quanties que els corresponguen en concepte de transport i menjador, i que seran regulades per Decret.  
Els alumnes externs seleccionats hauran de traslladar-se cada dia al Complex Educatiu mitjançant el servei de transport que puga establir-se, o pels propis mitjans. La permanència diària en el complex conclourà una vegada finalitzades les activitats lectives.  
2. Per a alumnes interns.  
a) Quan la renda familiar disponible dels alumnes seleccionats es trobe dins dels mòduls establerts en l'apartat 1.a) d'aquest punt, aquests gaudiran dels serveis gratuïts de residència i menjador.  
b) Aquells alumnes les rendes familiars dels quals superen les assenyalades en els mòduls de l'apartat 1.a) en les quanties que a continuació s'indiquen, estaran obligats a pagar el següent:  
Aquells que les superen fins a 549.000 PTA 6.000 PTA  
De 549.001 PTA a 615.000 PTA 52.650 "  
De 615.001 PTA a 715.000 PTA 78.975 "  
De 715.001 PTA a 815.000 PTA 105.300 "  
Més de 815.001 PTA 184.275 "  
Els alumnes interns seleccionats residiran en el Complex Educatiu de Cheste de dilluns a divendres. L'estada conclourà una vegada acabades les activitats escolars lectives del divendres. Els desplaçaments dels caps de setmana aniran a càrrec dels interessats.  
3. El pagament que pogués resultar de l'aplicació del que disposa l'apartat 1.a) i aquella a què es refereix l'apartat 2.b), es fraccionarà en un màxim de tres terminis trimestrals a la bestreta, i es farà de la següent manera:   
1r termini, en formalitzar la matrícula.  
2n termini, durant la primera quinzena del mes de gener.  
3r termini, durant la primera quinzena del mes de març.  
Setè  
1. La plaça obtinguda serà per a tot el cicle d'estudis al qual corresponga el curs sol·licitat. A aquest efecte, s'entendrà que formen un únic cicle el Batxillerat Unificat Polivalent amb el Curs d'Orientació Universitària i la Formació Professional de 1r grau amb la Formació Professional de 2n grau.  
2. La renovació anual de les ajudes per als diferents cursos d'un mateix cicle d'estudis es produirà de manera automàtica, sempre que es complesquen les condicions acadèmiques previstes en la legislació educativa vigent i no haja variat la situació econòmica que va motivar la concessió de les esmentades ajudes.  
3. Per tal d'apreciar la variació de la situació econòmica dels beneficiaris en els anys successius, el Complex Educatiu de Cheste podrà exigir-los durant el mes de novembre de cada any la justificació de la renda anual de la unitat familiar corresponent a l'exercici immediatament anterior. Aquesta s'acreditarà mitjançant la presentació de la documentació actualitzada a què es fa referència en el punt 10. b) d'aquesta ordre.  
4. S'entendrà que la situació econòmica ha variat, quan supere els mòduls de renda establerts en la convocatòria anual de llocs escolars i ajudes complementàries per al curs corresponent. En aquests casos, els òrgans gestors del Complex Educatiu de Cheste procediran a l'obertura del corresponent expedient de revocació de les ajudes concedides amb audiència a l'interessat.  
Vuitè  
Una vegada finalitzat el termini de formalització de matrícula que establesca la Direcció General de Centres Docents, amb caràcter general per als centres docents no universitaris finançats amb fons públics per al curs 1994/95, es podran matricular, si queden llocs escolars vacants, els alumnes suplents a què al·ludeix l'apartat 2 del punt 12 d'aquesta Ordre, per número de llista, amb els drets que els puguen correspondre en aplicació del que disposa aquesta ordre.  
Havent esgotat la relació dels suplents, si continuen havent-hi vacants, podran incorporar-se altres alumnes, que tindran dret a lloc escolar però no a les prestacions, tot respectant els requisits acadèmics i d'edat previstos en la legislació vigent.  
IV. Normes de procediment  
Novè. Sol·licituds  
1. Les sol·licituds dels aspirants s'hauran de formalitzar en els models que, a aquest efecte, els seran facilitats en les direccions territorials d'Educació existents en cada província i també en el Complex Educatiu de Cheste.  
2. Les sol·licituds s'hauran de presentar en els mateixos llocs esmentats en l'apartat anterior o per qualsevol via de les establertes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El termini de presentació de sol·licituds serà d'un mes comptador a partir del dia de la publicació d'aquesta convocatòria en el Diari Oficial de la Generalitat Valenciana.  
4. En l'imprès de sol·licitud es podrà fer constar fins a dos dels estudis assenyalats en el punt primer de la convocatòria que es desitgen cursar, expressats per ordre de preferència.  
5. Els funcionaris receptors hauran de comprovar que la sol·licitud està correctament emplenada i demanar als interessats l'esmena dels possibles defectes o la presentació de la documentació preceptiva.   
Deu. Documentació  
La justificació de les situacions o circumstàncies esmentades s'acreditarà acompanyant la instància de la documentació següent:  
a) El domicili es justificarà mitjançant la presentació d'un rebut actualitzat d'aigua, llum o telèfon, o un contracte de lloguer, acompanyat d'una fotocòpia del DNI i del NIF del pare/mare, tutor o del mateix alumne.  
b) La renda anual disponible de la unitat familiar es justificarà mitjançant fotocòpia de la totalitat de les pàgines (inclòs el full de liquidació) de la declaració o declaracions de la renda dels seus membres corresponent a l'exercici 1992, degudament segellada per l'entitat on va ser presentada. Si els cònjuges no realitzen la declaració conjunta i algun d'ells no està obligat legalment a efectuar la declaració de la renda, s'haurà de presentar, a més, un certificat de la delegació o administració del Ministeri d'Hisenda acreditant aquest fet.   
Quan els membres de la unitat familiar no estiguen obligats a presentar la declaració de renda de 1992 o si es tracta d'ingressos exempts d'impostos, els ingressos hauran d'acreditar-se mitjançant les certificacions expedides per l'organisme corresponent (empresa, Institut Nacional d'Ocupació, Delegació d'Hisenda, Institut Nacional de la Seguretat Social...)  
c) El nombre de membres de la unitat familiar es justificarà mitjançant fotocòpia del Llibre de Família.   
d) Els criteris complementaris (discapacitats, família nombrosa, etc.) s'acreditaran mitjançant fotocòpies confrontades de les certificacions o documents amb validesa oficial que s'especifiquen en el punt 4 del barem que figura en l'annex.  
Si algú dels documents justificatius no fóra presentat, l'administració, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, requerirà a l'interessat l'aportació d'aquests en el termini de deu dies comptadors des de l'endemà de la notificació. Si transcorregut aquest termini la documentació no hagués estat aportada, l'interessat serà exclòs de la convocatòria quan hi manque la justificació del domicili d'aquest; en la resta dels casos, no se li puntuarà l'apartat corresponent.  
Onze. Comissió qualificadora  
1. Les sol·licituds admeses seran valorades d'acord amb el barem establert en l'annex. Aquesta valoració serà efectuada per una comissió constituïda pels membres següents:  
Presidenta: La Cap del Servei de Títols i Programes Complementaris de la Direcció General de Centres Docents.  
Vocals:  
- El Director Gerent del Complex Educatiu de Cheste.  
- L'inspector-coordinador de l'Equip d'Inspecció de l'àrea de Cheste.  
- Un representant dels directors dels centres del Complex Educatiu de Cheste, elegit per la Comissió de Coordinació del Complex Educatiu.  
- El director del centre residencial del Complex Educatiu de Cheste.  
- Un representant dels pares, elegit per aquests entre els qui formen part dels consells escolars dels centres del complex.  
- Un representant dels alumnes, elegit per aquests entre els qui formen part dels consells escolars dels centres del complex.  
- El Cap de la Secció de Serveis Complementaris del Servei de Títols i Programes Complementaris.   
- El Cap del Negociat d'Alumnat de Cheste, que actuarà com a secretari.  
2. La Comissió procedirà a la valoració de les sol·licituds i la documentació presentades, confeccionarà una relació ordenada per puntuació sòcio-econòmica dels seleccionats, suplents, i dels exclosos, i proposarà a la Direcció General de Centres Docents la resolució que corresponga.  
V. Adjudicació  
Dotze  
1. La Directora General de Centres Docents resoldrà provisionalment la convocatòria en el termini d'un mes comptador a partir de l'endemà de la data d'acabament del període de presentació de sol·licituds.  
2. L'esmentada resolució provisional haurà de contenir:  
- Una llista d'alumnes seleccionats, ordenada amb les puntuacions atorgades pels distints apartats de l'annex, en què s'indicarà si els corresponen les ajudes complementàries.  
- Una llista d'alumnes suplents per raó de no haver-hi bastants places vacants, ordenada també d'acord amb les puntuacions atorgades.  
- Una llista d'alumnes exclosos, indicant-hi les causes d'exclusió.  
Aquesta resolució provisional serà exposada en els taulers d'anuncis de les direccions territorials d'Educació i en el Negociat d'Alumnat del Complex Educatiu de Cheste, per tal que, en el termini de 15 dies naturals comptadors des de l'endemà de l'exposició, els interessats puguen formular les reclamacions que consideren oportunes davant la Direcció General de Centres Docents.  
3. Una vegada resoltes les reclamacions i després de la proposta de la comissió qualificadora, la Directora General de Centres Docents dictarà la resolució definitiva de la convocatòria. Aquesta resolució serà exposada en els taulers d'anuncis de les direccions territorials d'Educació i en el Negociat d'Alumnat del Complex Educatiu de Cheste.  
4. La manca de resolució definitiva de la convocatòria produeix efectes desestimatoris.  
5. Contra aquesta resolució definitiva, els interessats podran interposar recurs ordinari, davant el Conseller d'Educació i Ciència, en el termini de d'un mes comptador a partir del dia de l'exposició en els esmentats taulers d'anuncis.  
VI. Incidències  
Tretze  
1. Els alumnes seleccionats que no es matriculen en els centres del Complex Educatiu durant els períodes de matrícula establerts per la Direcció General de Centres Docents, perdran els drets que els atorga aquesta convocatòria i les vacants seran ofertades segons els criteris establerts en el punt 8è.   
També perdran els drets que atorga aquesta convocatòria els esportistes d'èlite que tinguen lloc adjudicat i que no hagen sigut seleccionats per la Direcció General d'Esports de la Conselleria de Cultura.  
2. La falsedat de dades o la falsificació de documents que es presenten, demostrada en qualsevol moment, tindrà com a conseqüència la pèrdua total dels drets del sol·licitant, sense perjudici d'altres responsabilitats que li pertoquen, després de l'obertura prèvia del corresponent expedient amb audiència a l'interessat.  
3. Provocaran la pèrdua de les prestacions concedides:  
- La pèrdua de la condició d'alumne del Complex Educatiu de Cheste.  
- La repetició d'un curs acadèmic.  
- La sanció disciplinària, per faltes greus o molt greus, d'acord amb la normativa vigent sobre drets i deures dels alumnes i amb la iniciació prèvia del corresponent expedient amb audiència a l'interessat.  
4. Els alumnes matriculats en els instituts del complex educatiu que, per raons de malaltia, estudis en l'estranger o servei militar, no puguen continuar els estudis durant el curs 1994/95, podran sol·licitar la suspensió de la beca per a aqueix curs escolar, sempre que ho justifiquen documentalment.  
5. Els alumnes afectats per una situació d'excepcional gravetat que altere les circumstàncies econòmiques de la família podran sol·licitar la concessió, per al curs 1994-95, de les prestacions gratuïtes de menjador, transport o residència. En els casos en què no hi haja aquesta situació d'excepcionalitat la concessió de les prestacions gratuïtes tindrà efecte a partir de l'inici del següent curs escolar.  
En qualsevol cas caldrà que la renda familiar es trobe dins dels mòduls econòmics establerts en el punt 6è d'aquesta convocatòria.  
Les sol·licituds de revisió de les prestacions seran estudiades per la comissió qualificadora, la qual elevarà les propostes de resolució a la Directora General de Centres Docents. Les resolucions de la Directora General de Centres Docents es dictaran en els mesos de desembre, febrer i maig.  
DISPOSICIONS ADDICIONALS  
Primera  
Les prestacions complementàries previstes en aquesta ordre podran ser compatibles amb l'ajuda compensatòria i l'ajuda per a despeses de material escolar de la convocatòria general de beques i ajudes a l'estudi per al curs 1994-95.  
Segona  
La participació en aquesta convocatòria és compatible amb la sol·licitud de lloc escolar que els interessats puguen fer en altres centres d'Ensenyaments Mitjans, tot seguint el procediment establert en la resolució que anualment dicta la Direcció General de Centres Docents.  
DISPOSICIONS FINALS  
Primera  
S'autoritza la Directora General de Centres Docents per a desplegar el que disposa aquesta Ordre i a dictar les resolucions d'adjudicació dels llocs escolars, de revisió de les prestacions i aquelles altres que calguen per a l'execució d'aquesta convocatòria.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
Tercera  
Contra aquesta ordre que posa fi a la via administrativa podrà interposar-se, amb la comunicació prèvia al Conseller d'Educació i Ciència, recurs contenciós-administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació segons que estableix l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre que s'estime procedent.  
València, 3 de gener de 1994  
El Conseller d'Educació i Ciència,  
JOAN ROMERO GONZáLEZ  
ANNEX   
A. Criteris de valoració sòcio-econòmica  
1. Renda anual de la unitat familiar per membre computable.  
 Punts  
FIns a 263.250 PTA 10   
De 263.251 a 368.550 PTA 8   
De 368.551 a 473.850 PTA 6   
De 473.851 a 579.150 PTA 4   
Més de 579.150 PTA 2   
2. Existència de germans matriculats en el Complex Educatiu de Cheste  
a) Primer germà matriculat en el complex 2   
b) Segon germà " " 1   
c) Per cada germà que el seguesca  
matriculat en el complex 0'50   
3. Dificultats d'escolarització, fins a 10   
D'aquests 10 punts, 5 correspondran a criteris de ruralitat del municipi de residència i 5 a dificultats d'escolarització.  
4. Criteris complementaris  
Documentació que cal presentar i punts  
a) Existència de discapacitacions físiques, psíquiques o sensorials de l'alumne, pares o germans en edat escolar.  
Qualificació oficial de discapacitació expedida per la Conselleria de Treball i Seguretat Social per mitjà dels Centres de Diagnòstic de Minusvàlids: 1 punt.  
b) Condició d'orfandat de pare o mare.  
Llibre de Família o certificat del Registre Civil: 2 punts.  
c) Condició d'orfandat absoluta.  
Llibre de Família o certificat del Registre Civil: 5 punts.  
d) Fill/a de persona soltera, separada o divorciada.  
Llibre de Família o sentència judicial ferma de separació matrimonial o documentació equivalent: 2 punt.s  
e) Condició de membre de família nombrosa de qualsevol categoria.  
Títol de família nombrosa: 1 punts.  
f) Situació de desocupació o atur laboral, sense rebre prestacions per aquest concepte, de la persona principal de la família.  
Certificat de l'Institut Nacional d'Ocupació (INEM): 2 punts.  
g) Condició d'alumne matriculat durant el curs 93-94 en centres d'Acció Educativa Singular (CAES) o amb Projectes d'Actuació Educativa Preferent (PAEP).  
Certificat del director del centre escolar: 2 punts.  
B. Criteris de valoració del rendiment acadèmic  
El rendiment acadèmic es valorarà numèricament per la nota mitjana de les assignatures corresponents al curs anterior. Quan es tracte de cursos sotmesos al sistema d'avaluació contínua se'n procedirà prèviament, a efectes del còmput de la nota mitjana, a la transformació numèrica d'acord amb la taula d'equivalències següents:  
 Punts  
Molt deficient, no presentat o anul·lació  
de convocatòria 2   
Insuficient o suspés 4  
Suficient o aprovat 5  
Bé 6  
Notable 8  
Excel·lent o matrícula d'honor 10


Còpia Permalink ELI